Diari Oficial de la Generalitat Valenciana


Sumari del DOGV 9722, del 10-11-2023 (2023/10666)

RESOLUCIÓ de 30 d'octubre de 2023, de la Presidència de la Generalitat per la qual s'aprova la dissolució de l'agrupació dels ajuntaments de Sant Jordi i Cervera del Maestre per al sosteniment en comú del lloc de Secretaría-intervenció.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9722

Data del DOGV
:   10-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10162


Data del document
:   30-10-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 30 d'octubre de 2023, de la Presidència de la Generalitat per la qual s'aprova la dissolució de l'agrupació dels ajuntaments de Sant Jordi i Cervera del Maestre per al sosteniment en comú del lloc de Secretaría-intervenció. [2023/10382]  
El Ple de l'Ajuntament de Sant Jordi celebrat el 4 de setembre de 2023, acorda la dissolució de l'agrupació dels ajuntaments de Sant Jordi i Cervera del Maestre per al sosteniment en comú del lloc de Secretaria-intervenció. El Ple de l'Ajuntament de Cervera del Maestre celebrat el 31 d'agost de 2023 acorda també la dissolució de l'agrupació dels ajuntaments de Sant Jordi i Cervera del Maestre per al sosteniment en comú del lloc de Secretaria-intervenció.  
  
Les funcions de Secretaria-intervenció reverteixen en els dos ajuntaments en els llocs de Secretaria Intervenció que hi ha en cadascun d'ells.  
  
En el procediment de dissolució de l'Agrupació de Sant Jordi i Cervera del Maestre s'han complit els tràmits previstos en l'article 20 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, inclòs el tràmit d'audiència, la informació pública i l'informe favorable de la Diputació Provincial de Castelló.  
Vistos els antecedents indicats, i fent ús de les competències atribuïdes per l'article 9.2 del Reial decret 128/2018, de 16 de març pel qual es regula el règim jurídic dels funcionaris d'Administració Local amb habilitació de caràcter nacional; per l'article 164, apartat 2, de la Llei 8/2010, de 23 de juny, de la Generalitat, de Règim Local de la Comunitat Valenciana; i pels articles 20 i 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del President de la Generalitat, per la qual delega determinades atribucions en diferents òrgans de la Presidència (DOGV 9282, 21.02.2022, i disposició addicional 2a del decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat), resolc:  
  
  
Primer  
Aprovar la dissolució de l'agrupació dels ajuntaments de Sant Jordi i Cervera del Maestre per al sosteniment en comú del lloc de Secretària-intervenció.  
  
Segon  
Classificar, en classe tercera, el lloc de secretaria de l'Ajuntament de Sant Jordi, la provisió del qual queda reservada a personal funcionari d'administració local amb habilitació de caràcter nacional de la subescala de secretaria-intervenció.  
  
Tercer  
Classificar, en classe tercera, el lloc de treball de secretaria de l'Ajuntament de Cervera del Maestre, la provisió del qual queda reservada a personal funcionari d'Administració local amb habilitació de caràcter nacional de la subescala de secretaria-intervenció.  
  
Quart  
El funcionari d'habilitació nacional que actualment ocupa la plaça de secretaria-intervenció de l'Agrupació, quedarà adscrit a la plaça de secretaria-intervenció de l'Ajuntament de Cervera del Maestre.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant el Jutjat contenciós administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultanejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 30 d'octubre de 2023. - El president de la Generalitat, p. d. (R 17.02.2022, DOGV 9282, de 21.02.2022 i decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat), el secretari autonòmico de Presidència: Cayetano García Ramírez.